
Parlamentul României
Camera Deputaţilor
Comisia pentru muncă şi protecţie socială

	Bucureşti,
	27 martie 2019

	Nr.
	4c-9/228



	
Către
BIROUL PERMANENT AL CAMEREI DEPUTAŢILOR



Vă înaintăm, alăturat, raportul asupra proiectului de Lege pentru completarea art.24 din Ordonanţa de urgenţă a Guvernului nr.111/2010 privind concediul şi indemnizaţia lunară pentru creşterea copiilor şi a proiectului de Lege pentru modificarea şi completarea Ordonanţei de urgenţă a Guvernului nr.111/2010 privind concediul şi indemnizaţia lunară pentru creşterea copiilor, trimise Comisiei pentru muncă şi protecţie socială pentru dezbatere şi examinare în fond, cu adresele 
nr. PLx 55/2017 din 1 februarie 2017, respectiv nr. PLx 132/2017 din 13 martie 2019.

Prezentul raport a fost întocmit în conformitate cu prevederile art.68 din Regulamentul Camerei Deputaţilor, republicat, cu modificările şi completările ulterioare.


PREŞEDINTE,
ADRIAN SOLOMON

RAPORT
asupra proiectului de Lege pentru completarea art.24 din Ordonanţa de urgenţă a Guvernului nr.111/2010 privind concediul şi indemnizaţia lunară pentru creşterea copiilor
(Plx 55/2017)
şi a proiectului de lege pentru modificarea şi completarea Ordonanţei de urgenţă a Guvernului nr.111/2010 privind concediul şi indemnizaţia lunară pentru creşterea copiilor
(Plx 132/2019)


În temeiul art.95 din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială a fost sesizată cu dezbaterea în fond a proiectului de Lege pentru completarea art.24 din Ordonanţa de urgenţă a Guvernului nr.111/2010 privind concediul şi indemnizaţia lunară pentru creşterea copiilor şi a proiectului de Lege pentru modificarea şi completarea Ordonanţei de urgenţă a Guvernului nr.111/2010 privind concediul şi indemnizaţia lunară pentru creşterea copiilor, trimise comisiei cu adresele nr. PLx 55/2017 din 1 februarie 2017, respectiv nr. PLx 132/2017 din 13 martie 2019.

	La întocmirea prezentului raport în conformitate cu prevederilor art.68 din Regulamentul Camerei Deputaţilor, republicat, cu modificările şi completările ulterioare, Comisia a avut în vedere:
· avizele favorabile ale Consiliului Legislativ (nr.724/21.07.2016 şi nr.1195/19.12.2018)
· avizele favorabile ale Consiliului Economic şi Social (nr.2672/28.06.2016 şi nr. 6228/04.12.2018)
· avizele Comisiei pentru drepturile omului, culte şi problemele minorităţilor naţionale (4c-5/61/15.02.2017 şi 
4c-6/225/20.03.2019)
· avizul negativ al Comisiei juridice de disciplină şi imunităţi (nr.4c-11/232/21.02.2017)
· avizul favorabil al Comisiei pentru egalitate de şanse pentru femei şi bărbaţi (nr. 4c-17/1156/21.02.2017)
· punctele de vedere ale Guvernului (530/05.10.2016 şi nr.225/22.02.2019).

	Cele două iniţiative legislative au ca obiect de reglementare modificarea şi completarea Ordonanţei de urgenţă a Guvernului nr.111/2010, cu modificările şi completările ulterioare, principalele modificări vizând următoarele:
- exonerarea de la plata debitelor create în sarcina beneficiarilor indemnizaţiei pentru creşterea copiilor, care au realizat venituri supuse impozitului pe venit, le-au declarat la organele fiscale competente, au achitat impozitele şi taxele prevăzute de legislaţia fiscală şi se încadrează în plafonul prevăzut de actul normativ în acest sens.
	- acordarea indemnizaţiei lunare pentru creşterea copilului în cuantumul primit anterior, în cazul în care persoana intră în concediul pentru creşterea copilului înainte de 12 luni de la împlinirea de către copil a vârstei de 2 ani, respectiv 3 ani, dacă din calcul rezultă un cuantum al indemnizaţiei mai mic decât cel primit anterior.
- reglementarea interdicţiei angajatorului de a dispune încetarea raporturilor de muncă sau de serviciu în perioada concediului şi implicit pe o perioadă de 6 luni după revenirea definitivă a salariatei/salariatului la locul de muncă.

La dezbaterile care au avut loc în şedinţa comisiei din 26 martie 2019 au participat, în conformitate cu prevederile art.55 din Regulamentul Camerei Deputaţilor, republicat, cu modificările şi completările ulterioare:
- d-l Robert Stănescu - Preşedintele Casei Naţionale de Pensii Publice 
- d-na Mihaela Grecu – director, Ministerul Muncii şi Justiţiei Sociale.

În urma dezbaterilor, membrii comisiei au hotărât, cu unanimitate de voturi, adoptarea cu amendamente a proiectului de lege cu 
nr. PLx 132/2019 şi respingerea proiectului de lege cu 
nr. PLx 55/2017, prevederile acestuia regăsindu-se în forma adoptată de comisie.

La lucrările comisiei şi-au înregistrat prezenţa 20 de deputaţi, din totalul de 22 de membri ai comisiei.

Iniţiativele legislative au fost adoptate de Senat în şedinţele din 22 decembrie 2016, respectiv din 11 martie 2019. 

Pentru ambele iniţiative legislative, Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor, republicat, cu modificările şi completările ulterioare.

Iniţiativele legislative fac parte din categoria legilor organice, conform prevederilor art.73 alin.(3) din Constituţia României, republicată.

În urma finalizării dezbaterilor, Comisia propune Plenului Camerei Deputaţilor adoptarea cu amendamente proiectului de lege cu 
nr. PLx 132/2019, redate în anexa care face parte integrantă din prezentul raport şi respingerea proiectului de lege cu 
nr. PLx 55/2017, prevederile acestuia regăsindu-se în forma adoptată de comisie.



	PREŞEDINTE,				SECRETAR,
	Adrian Solomon				Violeta Răduţ 







Întocmit,
Consilier parlamentar Sorina Szabo









1/18

Comisia pentru muncă şi protecţie socială
Telefon: 021.414.11.30, 021.414.11.31; Fax: 021.314.68.69; e-mail: cp07@cdep.ro



18/18

Anexa

Amendamente admise

	Nr.
crt.
	Text act normativ de bază
(OUG nr. 111/2010)
	Text adoptat de Senat
	Text propus de comisie
(autor amendament)
	
Motivare

	1. 
	[bookmark: do|ar24|al3]
__

	
Titlul legii

Lege pentru completarea art.24 din Ordonanţa de urgenţă a Guvernului nr.111/2010 privind concediul şi indemnizaţia lunară pentru creşterea copiilor

	


Lege pentru modificarea și completarea Ordonanţei de urgenţă a Guvernului nr.111/2010 privind concediul şi indemnizaţia lunară pentru creşterea copiilor, precum și pentru stabilirea unor măsuri privind recuperarea debitelor reprezentând indemnizație pentru creșterea copilului

Autori: membrii comisiei





	


Pentru respectarea normelor de tehnică legislativă, având în vedere reglementările cu privire la exonerarea recuperării unor debite.

	2. 
	__
	
Art.I. - Ordonanţa de urgenţă a Guvernului nr.111/2010 privind concediul şi indemnizaţia lunară pentru creşterea copiilor, publicată în Monitorul Oficial al României, Partea I, nr.830 din 10 decembrie 2010, aprobată cu modificări prin Legea nr.132/2011, cu modificările şi completările ulterioare, se modifică şi se completează după cum urmează:

	
Nemodificat
	

	3. 
	
__
	
1. După articolul 9, se introduce un nou articol, art.91, cu următorul cuprins:
„Art.91 În situaţia în care persoana, care a beneficiat de concediu şi indemnizaţie pentru creşterea copilului, naşte unul sau mai mulţi copii sau se află într-o nouă situaţie dintre cele prevăzute la art. 8 alin. (2), într-o perioadă de până la 12 luni de la finalizarea concediului pentru creşterea copilului anterior, dacă din calculul indemnizaţiei conform art.2 alin.(2) rezultă un cuantum al indemnizaţiei lunare pentru creşterea copilului, mai mic decât cuantumul indemnizaţiei primit anterior naşterii celui din urmă copil, atunci se acordă indemnizaţia lunară pentru creşterea copilului primită pentru copilul anterior.”





	
1. După articolul 9, se introduce un nou articol, articolul 91, cu următorul cuprins:
„Art.91. - În situaţia în care persoana care a beneficiat de concediu şi indemnizaţie pentru creşterea copilului, naşte unul sau mai mulţi copii sau se află într-o nouă situaţie dintre cele prevăzute la art.8 alin.(2) într-o perioadă de până la 12 luni de la finalizarea concediului pentru creşterea copilului anterior, dacă din calculul indemnizaţiei conform art.2 alin.(2) rezultă un cuantum al indemnizaţiei lunare pentru creşterea copilului mai mic decât cuantumul indemnizaţiei primit anterior naşterii celui din urmă copil, se acordă indemnizaţia lunară pentru creşterea copilului primită pentru copilul anterior.”

Autor: Csép Éva Andrea, deputat UDMR

	

	4. 
	
Art. 16 
(3) Prin excepţie de la prevederile alin. (2) lit. i), plata indemnizaţiei pentru creşterea copilului nu se suspendă în cazul în care persoana îndreptăţită se află în una sau mai multe dintre următoarele situaţii:
……………………………………..
c) realizează, în decursul unui an calendaristic, venituri supuse impozitului, prin desfăşurarea efectivă a unei activităţi în perioada de concediu, al căror nivel nu depăşeşte de trei ori cuantumul minim al indemnizaţiei stabilit la art. 2 alin. (2).




	













	
2. La articolul 16 alineatul (3), litera c) se modifică și va avea următorul cuprins:






“c) realizează, în decursul unui an calendaristic, venituri supuse impozitului, prin desfăşurarea efectivă a unei activităţi în perioada de concediu, al căror nivel net nu depăşeşte de 5 ori cuantumul minim al indemnizaţiei stabilit la art. 2 alin. (2).”

Autor: Csép Éva Andrea, deputat UDMR

	
Pragul stabilit, în prezent de 3x nivelul indemnizației minime (3x1250 lei = 3750 lei), este insuficient pentru o perioadă reprezentată de anul calendaristic. Menținerea acestui prag ar conduce la ieşirea din drepturi a părinților care realizează venituri în această perioadă a concediului, venituri pentru care vor plăti impozite și contribuții la bugetul de stat și cel al asigurărilor de stat.


	5. 
	
	
(din PLx 55/2017)

Art.I. - După alineatul (3) al articolului 24 din Ordonanţa de urgenţă a Guvernului nr. 111/2010 privind concediul şi indemnizaţia lunară pentru creşterea copiilor, publicată în Monitorul Oficial al României, Partea I, nr.830 din 10 decembrie 2010, aprobată cu modificări prin Legea nr. 132/2011, cu modificările şi completările ulterioare, se introduce un nou alineat, alin.(3'), cu următorul cuprins:
„(31) Nu se consideră venituri nedeclarate în sensul alin.(3) veniturile pentru care persoana îndreptăţită şi-a îndeplinit obligaţiile fiscale prevăzute de lege.”


	


3. La articolul 24, după alineatul (3) se introduce un nou alineat, alineatul (31), cu următorul cuprins:













„(31) Nu se consideră culpă a persoanei, în sensul prevederilor alin.(3), nedeclararea veniturilor pentru care persoana îndreptăţită şi-a îndeplinit obligaţiile fiscale prevăzute de lege, situație în care se aplică dispozițiile alin.(2).”

Autor: Csép Éva Andrea, deputat UDMR

	






















Pentru precizia textului.

	6. 
	





Art. 25 – (1) Angajatorul are obligaţia de a aproba concediul pentru creşterea copilului prevăzut la art. 2 alin. (1). Perioada de acordare se stabileşte de comun acord cu angajatul.
(2) Este interzis angajatorului să dispună încetarea raporturilor de muncă sau de serviciu în cazul:
…………………………..
b) salariatei/salariatului care se află în plata stimulentului de inserţie prevăzut la art. 7.

	
2. La articolul 25, alineatul (1) şi litera b) a alineatului (2) se modifică şi vor avea următorul cuprins:
„Art.25.- (1) Angajatorul are obligaţia de a aproba concediul pentru creşterea copilului prevăzut la art.2 alin.(1) şi la art.11 alin.(1) lit.a). Perioada de acordare se stabileşte de comun acord cu angajatul.



………………………………………..
b) salariatei/salariatului care se află în plata stimulentului de inserţie prevăzut la art.7 alin.(1);”


	
Devine punctul 4 nemodificat. 



	

	7. 
	
__
	
3. La articolul 25 alineatul (2), după litera b) se introduce o nouă literă, lit.c), cu următorul cuprins:
“c) salariatei/salariatului care se afla în concediul pentru creşterea copilului prevăzut de art.11 alin.(1) lit.a).”

	
Devine punctul 5 nemodificat.

	

	8. 
	
__
	
4. La articolul 25, după alineatul (4) se introduc două noi alineate, alin.(5) şi (6), cu următorul cuprins:
„(5) În situaţia prevăzută la art.7 alin.(2), salariata/salariatul are obligaţia de a anunţa, în scris, angajatorului, cu cel puţin 30 de zile înainte, intenţia de reluare a raportului de muncă sau de serviciu.
(6) Este interzis angajatorului să restricţioneze accesul salariatei/salariatului la acordarea stimulentului de inserţie prevăzut la art.7 alin.(2), dacă acesta şi-a îndeplinit obligaţia prevăzută la alin.(5).”

	
Devine punctul 6 nemodificat 
	

	9. 
	
__
	
Art.II. - Prevederile art.91 din Ordonanţa de urgenţă a Guvernului nr. 111/2010, cu modificările şi completările ulterioare, precum şi cu modificările aduse prin prezenta lege, se aplică pentru toate situaţiile de solicitare a unui drept de indemnizaţie pentru creşterea copilului care se produc de la data intrării în vigoare a prezentei legi, precum şi pentru persoanele care au solicitat un nou drept de indemnizaţie pentru creşterea copilului şi decizia de aprobare încă nu a fost emisă.

	
Art.II. - Prevederile art.91 din Ordonanţa de urgenţă a Guvernului nr. 111/2010 privind concediul şi indemnizaţia lunară pentru creşterea copiilor, aprobată cu modificări prin Legea nr.132/2011, cu modificările şi completările ulterioare, precum şi cu cele aduse prin prezenta lege, se aplică şi solicitărilor depuse anterior datei de intrare în vigoare a prezentei legi şi pentru care decizia de admitere, de către agențiile pentru plăți și inspecție socială județene, respectiv a municipiului București, nu a fost emisă până la această dată.

Autor: Csép Éva Andrea, deputat UDMR

	






Pentru claritatea textului.

	10. 
	
__
	
Art.II. - (1) În vederea scutirii la plată şi/sau restituirii sumelor recuperate, persoanele care au obţinut venituri conform art. I şi în sarcina cărora s-au stabilit debite se vor adresa cu cerere scrisă agenţiilor judeţene pentru plăţi şi inspecţie socială, respectiv a municipiului Bucureşti.
(2) Scutirea la plată şi, după caz, restituirea sumelor recuperate se face în baza deciziei directorului executiv al agenţiei judeţene pentru plăţi şi inspecţie socială, respectiv a municipiului Bucureşti, care se emite în termen de 30 de zile lucrătoare de la data înregistrării cererii. Decizia se comunică debitorului în termen de 15 zile de la emiterea acesteia.

	
Art.III. - (1) Debitele cu titlu de indemnizație pentru creșterea copilului, constituite până la data intrării în vigoare a prezentei legi, conform art.24 alin. (3) din Ordonanţa de urgenţă a Guvernului nr.111/2010, aprobată cu modificări prin Legea nr. 132/2011, cu modificările şi completările ulterioare, se scutesc de la plată numai în cazul în care titularul acestora se află în situația prevăzută la art. 24 alin.(31) din Ordonanţa de urgenţă a Guvernului nr.111/2010, aprobată cu modificări prin Legea nr.132/2011, cu modificările și completările ulterioare, precum și cu cele aduse prin prezenta lege.
(2) Scutirea de la plată se face astfel:
a) prin decizia directorului executiv al agenției pentru plăți și inspecție socială județene, respectiv a municipiului București, până la împlinirea termenului de 180 zile prevăzut de art.I alin.(1) din Ordonanţa de urgenţă a Guvernului nr.44/2014 pentru reglementarea unor măsuri privind recuperarea debitelor pentru beneficiile de asistenţă socială, precum şi pentru modificarea art. 101 din Legea nr. 448/2006 privind protecţia şi promovarea drepturilor persoanelor cu handicap, aprobată cu modificări prin Legea nr.266/2015, cu modificările și completările ulterioare;
b) de către organele fiscale centrale, pentru debitele transmise potrivit art.I alin.(43) din Ordonanţa de urgenţă a Guvernului nr.44/2014, aprobată cu modificări prin Legea nr.266/2015, cu modificările și completările ulterioare.
(3) Decizia de scutire prevăzută la alin. (2) lit.a) se comunică debitorului în termen de 15 zile de la emiterea acesteia.
(4) În vederea identificării debitorilor pentru scutirea de la plată a debitelor în conformitate cu prevederile alin.(2) lit.b), agenția pentru plăți și inspecție socială județeană, respectiv a municipiului București, transmite organului fiscal central lista debitorilor pentru care s-a efectuat tansmiterea potrivit art.I alin.(43) din Ordonanţa de urgenţă a Guvernului nr. 44/2014, aprobată cu modificări prin Legea nr.266/2015, cu modificările și completările ulterioare.

Autor: Csép Éva Andrea, deputat UDMR





	
Pentru reglementarea cu claritate a modului în care se va face scutirea de la plată a debitelor.

	11. 
	
__
	
__
	
Art.IV. – Normele metodologice de aplicare a prevederilor Ordonanţei de urgenţă a Guvernului nr. 11/2010 privind concediul şi indemnizaţia lunară pentru creşterea copiilor, aprobată cu modificări prin Legea nr. 132/2011, cu modificările şi completările ulterioare, precum şi cu cele aduse prin prezenta lege, aprobate prin Hotărârea Guvernului nr.52/2011, se actualizează în termen de 60 zile de la data intrării în vigoare a prezentei legi. 

Autor: Csép Éva Andrea, deputat UDMR





	
Este necesară actualizarea normelor metodologice de aplicare.

	12. 
	
__
	
__
	
Art.V. - Ordonanţa de urgenţă a Guvernului nr.111/2010 privind concediul şi indemnizaţia lunară pentru creşterea copiilor, aprobată cu modificări prin Legea nr. 132/2011, cu modificările şi completările ulterioare, precum şi cu cele aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.

Autor: Csép Éva Andrea, deputat UDMR

	
Pentru a dispune republicarea actului normative.

